**OBRAZLOŽENJE I. IZMJENA I DOPUNA PRORAČUNA**

**OPĆINE GORNJA RIJEKA ZA 2024. GODINU**

**I. UVOD**

*Pravni temelj za donošenje* *I. Izmjena i dopuna Proračuna Općine Gornja Rijeka za 2024. godinu*

* članak 45. Zakona o proračunu („Narodne novine“, broj 144/21)
* članak 29. Statuta Općine Gornja Rijeka („Službeni glasnik Koprivničko-križevačke županije“, broj 1/18, 5/20 i /21)

Odredbama članka 45. Zakona o proračunu („Narodne novine“ broj 144/21) propisano je da se izmjenama i dopunama proračuna mijenja plan isključivo za tekuću proračunsku godinu. Na postupak donošenja izmjena i dopuna proračuna na odgovarajući se način primjenjuju odredbe Zakona za postupak donošenja proračuna.

U prijedlogu Izmjena i dopuna Proračuna za 2004. daje se usporedan pregled izvornog plana te povećanja ili smanjenja u odnosu na izvorni plan.

Izmjene i dopune Proračuna ujedno su konsolidirane Izmjene i dopune Proračuna koje obuhvaćaju sve prihode i rashode proračunskog korisnika Dječjeg vrtića „Mali medo“.

*Razlozi za donošenje I. Izmjena i dopuna Proračuna Općine Gornja Rijeka za 2024. godinu*

Općinsko vijeće Općine Gornja Rijeka na 17. sjednici održanoj 14. prosinca 2023. godine usvojilo je Proračun Općine Gornja Rijeka za 2024. godinu („Službeni glasnik Koprivničko-križevačke županije“ broj 28a/23) u ukupnom iznosu od 1.803.846,00 eura.

Tada su sredstva Proračuna Općine Gornja Rijeka za 2024. godinu planirana sukladno odredbama Izmjena i dopune Zakona o porezu na dohodak („Narodne novine“, broj 114/23) i Izmjena i dopuna Zakona o lokalnim porezima („Narodne novine“, broj 114/23) i realizaciji pojedinih skupina prihoda u prvih 9 mjeseci proračunske 2023. godine.

Od donošenja Proračuna za 2024. godinu ukazala se potreba za donošenjem izmjena proračuna budući je došlo do promjena planiranih iznosa proračuna, kako na prihodovnoj tako i na rashodovnoj strani proračuna.

U prijedlog I. Izmjena i dopuna Proračuna Općine Gornja Rijeka za 2024. godinu uvršten je ostvareni konsolidirani rezultat poslovanja za 2023. godinu: višak u iznosu od 703.446,56 eura.

Nastavno na prethodno navedeno, kod izrade prijedloga I. Izmjena i dopuna proračuna Općine Gornja Rijeka za 2024. godinu se:

* ponovno realno procijenilo plansko ostvarenje prihoda i rashoda do kraja proračunske 2024. godine sukladno programima te aktivnostima/ projektima koji se planiraju provoditi,
* procijenile aktivnosti i sredstva potrebna za provedbu kapitalnih projekata temeljem sklopljenih ugovora i dinamike provođenja aktivnosti u okviru istih,
* rasporedio ostvareni višak poslovanja iz 2023. godine sukladno namjenama izvora financiranja iz kojeg potječe,
* ponovno uravnotežio proračun.

**II. OBRAZLOŽENJE OPĆEG DIJELA I. IZMJENA I DOPUNA PRORAČUNA** **OPĆINE GORNJA RIJEKA ZA 2024. GODINU**

**Obrazloženje prihoda i primitaka, rashoda i izdataka proračuna**

Prijedlogom I. Izmjena i dopuna Proračuna Općine Gornja Rijeka za 2024. godinu ukupni konsolidirani prihodi i primici smanjuju se za 88.032,56 eura te iznose 1.256.553,44 eura, a ukupni konsolidirani rashodi i izdaci, povećavaju se za 156.154,00 eura te iznose 1.960.000,00 eura. Više planirana sredstva rashoda nad prihodima u iznosu od 703.446,56 eura pokrivaju se raspoloživim sredstvima iz prethodnih godina, a koja su utvrđena Godišnjim izvještajem o izvršenju proračuna Općine Gornja Rijeka za 2023. godinu.

U nastavku u tablici 1. daje se prikaz promjena prihoda i primitaka te rashoda i izdataka kao i prikaz prenesenog viška iz prethodne godine.

 *Tablica 1. I. Izmjene i dopune Proračuna Općine Gornja Rijeka za 2024. godinu prema osnovnoj klasifikaciji*

|  |  |  |  |  |
| --- | --- | --- | --- | --- |
| **OPIS** | **PLANIRANO 2024.** | **PROMJENA IZNOS** |  | **NOVI IZNOS 2024**  |
| **A. UKUPNO PRIHODI I PRIMICI** | **1.344.586,00** | **-88.032,56** |  | **1.256.553,44** |
| Prihodi poslovanja  | 1.344.586,00 | -148.932,56 |  | 1.195.653,44 |
| Prihodi od prodaje nefinancijske imovine  | 0,00 | 60.900,00 |  | 60.900,00 |
| Primici od financijske imovine i zaduživanja  | 0,00 | 0,00 |  | 0,00 |
| **B. UKUPNO RASHODI I IZDACI** | **1.803.846,00** | **156.154,00** |  | **1.960.000,00** |
| Rashodi poslovanja  | 776.910,00 | 119.313,00 |  | 896.223,00 |
| Rashodi za nabavu nefinancijske imovine  | 987.936,00 | 39.400,00 |  | 1.027.336,00 |
| Izdaci za financijsku imovinu i otplate zajmova  | 39.000,00 | -2.559,00 |  | 36.441,00 |
| **C. RASPOLOŽIVA SREDSTVA IZ PRETHODNIH GODINA** | **459.260,00** | **244.186,56** |  | **703.446,56** |
| **VIŠAK/MANJAK (A-B+C)** | **0,00** | **0,00** |  | **00,00** |

U nastavku se daje pojašnjenje predloženih povećanja/smanjenja prihoda i primitaka te rashoda i izdataka na razini razreda i skupina pripadajuće ekonomske klasifikacije, kao i indeksi njihovih promjena.

***PRIHODI I PRIMICI PRORAČUNA***

Prihodi poslovanja u prijedlogu I. Izmjenama i dopunama proračuna Općine Gornja Rijeka za 2024. godinu smanjuju se za 88.032,56 eura te sada iznose 1.256.553,44 eura.

Smanjuju se prihodi od pomoći za 188.300,00 eura, dok se povećavaju prihodi od poreza za 38.367,44 eura, prihodi od prodaje proizvoda i robe te pruženih usluga za 1.000,00 eura i prihodi od prodaje ili zamjene nefinancijske imovine za 60.900,00 eura.

Prihodi od pomoći smanjuju se sukladno usklađenju sa potpisanim ugovorima po kojima će se ostvariti pomoći u ovoj godini i očekivanim sufinanciranjem iz državnog i županijskog proračuna te ostale očekivane pomoći do kraja godine.

Povećanje prihoda od poreza uvjetovano je povećanjem planiranog iznosa prihoda od poreza na dohodak uslijed pozitivnih gospodarskih kretanja i rasta plaća i posljedično tome dobre naplate ove vrste poreza.

Prihod od prodaje proizvoda i robe te pruženih usluga i prihodi od donacija odnose se na prihod od prodaje električne energije iz obnovljivih izvora.

Prihod od prodaje nefinancijske imovine odnosi se na prihod od prodaje zemljišta u poduzetničkoj zoni.

***RASHODI I IZDACI***

U strukturi ukupnih rashoda i izdataka Proračuna predlaže se povećanje rashoda poslovanja za 119.313,00 eura i rashoda za nabavu nefinancijske imovine za 39.400,00 eura te smanjenje izdataka za financijsku imovinu i otplate zajmova za 2.559,00 eura.

U daljnjem tekstu obrazložene su izmjene rashoda iskazanih u Posebnom dijelu Proračuna.

**III. OBRAZLOŽENJE POSEBNOG DIJELA II. IZMJENA I DOPUNA PRORAČUNA OPĆINE GORNJA RIJEKA ZA 2024. GODINU**

Izvršena su usklađenja plana rashoda sa stvarnim potrebama i ostvarenjem.

Ovim izmjenama i dopunama Proračuna obuhvaćeni su sljedeći razdjeli te programi i aktivnosti:

**RAZDJEL 001 IZVRŠNA I PREDSTAVNIČKA TIJELA**

**Program Izvršna i predstavnička tijela**

Aktivnost: A100010 Manifestacije

Povećavaju se rashodi za manifestacije sa 10.000,00 eura na 20.000,00 eura. Novim planom obuhvaćene su sve manifestacije u toku godine na području općine.

Aktivnost: A100011 Otplata zajmova za izvršeni povrat poreza na dohodak

Smanjenje izdataka za 2.559,00 eura sukladno ostvarenju jer su izdaci naplaćeni kroz prva četiri mjeseca ove godine u iznosu 36.441,00 eura, a odnose se na sredstva koja je FINA uzela sa računa općine i vratila u državni proračun na ime povrata poreza na dohodak koji se nije uspio namiriti od raspoloživih sredstava na računu poreza na dohodak u 2023. godini.

**RAZDJEL 002 JEDINSTVENI UPRAVNI ODJEL**

**Program prostorno uređenje i unapređenje stanovanja**

Projekt: K102004 Poduzetnička zona Radnička

Povećanje rashoda sa 1.500,00 na 63.900,00 eura što je uvjetovano prihodom od prodaje zemljišta u poduzetničkoj zoni koji će se utrošiti za projektnu dokumentaciju i izgradnju komunalne infrastrukture u poduzetničkoj zoni.

Projekt: Sufinanciranje modernizacije lokalnih i županijskih cesta

Rashodi u iznosu od 24.000,00 eura odnose se na sufinanciranje:

1. Obnove kolnika dijela lokalne ceste LC 26040 - Pofuki (ŽC 2244) – Donji Fodrovec

 (ŽC 3002)- dužina dionice 400 m,

1. Obnovu kolnika dijela lokalne ceste LC 26042 - Gornja Rijeka (DC 22) – Deklešanec, dužina dionice 1000 m.

Projekt: Gospodarenje otpadom i zaštita okoliša

Povećanje sa 1.000,00 eura na 10.000,00 eura odnosi se na informativno izobrazne aktivnosti vezane uz gospodarenje otpadom i zaštitu okoliša sufinancirane od strane Fonda za energetsku učinkovitost.

**Program javnih potreba u kulturi**

Projekt: T105004 Mali Kalnik

Povećanje sredstava sa 23.000,00 eura na 31.000,00 eura sukladno sufinanciranju Ministarstva kulture i medija potrebnom vlastitom učešću općine za dobivanje sredstava od ministarstva.

**Program održavanja komunalne infrastrukture**

Povećanje sa 86.030,00 na 154.343,00 eura. Povećanje se odnosi na komunalnu djelatnost održavanja nerazvrstanih cesta, održavanja javnih zelenih površina, održavanje javne rasvjete, održavanje groblja, deratizaciju i veterinarske usluge.

**Program građenja komunalne infrastrukture**

Smanjenje sa 135.336,00 eura na 112.336,00 eura. Program se smanjuje iz razloga što su sredstva sufinanciranja od strane Ministarstva regionalnog razvoja i fondova EU za modernizaciju nerazvrstanih cesta odobrena u manjem iznosu od predložene prijave u natječaju.

Jedinstveni upravni odjel Općine Gornja Rijeka